ระทึก! ไฟไหม้โกดังสินค้า “ฟลอรอล แมนูแฟคเจอริ่ง” นิคมฯ ลาดกระบัง เจ้าหน้าที่เร่งคุมเพลิง
ระทึก! เมื่อเวลาประมาณ 18.13 น. เกิดเหตุไฟไหม้โกดังน้ำหอม “ฟลอรอล แมนูแฟคเจอริ่ง” ภายในนิคมฯ ลาดกระบัง เจ้าหน้าที่เร่งคุมเพลิง
ระทึก! เมื่อเวลาประมาณ 18.13 น. เกิดเหตุไฟไหม้โกดังน้ำหอม “ฟลอรอล แมนูแฟคเจอริ่ง” ภายในนิคมฯ ลาดกระบัง เจ้าหน้าที่เร่งคุมเพลิง
6 ก.ค. 2564

ผู้สื่อข่าวรายงานว่า วันนี้ (6 ก.ค.) เวลา 18.39 น. เฟสบุ๊ก Fire &amp; Rescue Thailand ได้รายงานเหตุ เมื่อเวลา 18.13 น. เกิดเหตุเพลิงไหม้บริษัท ฟลอรอลแมนูแฟคเจอริ่ง กรุ๊ป ภายในนิคมอุตสาหกรรมลาดกระบัง โซน 3 ถนนฉลองกรุง แขวงลำปลาทิว เขตลาดกระบัง เจ้าหน้าที่สถานีดับเพลิงและกู้ภัยลาดกระบังกำลังไปที่เกิดเหตุเวลา
โดย ณ เวลา 18.36 น. เหตุเพลิงไหม้บริษัท ฟลอรอล แมนูแฟคเจอริ่งกรุ๊ป ภายในนิคมอุตสาหกรรมลาดกระบัง โซน 3 เจ้าหน้าที่สถานีดับเพลิงและกู้ภัยลาดกระบังถึงที่เกิดเหตุ เบื้องต้นเป็นโกดังชั้นเดียว เก็บสินค้าประเภทน้ำหอม เพลิงอยู่ระหว่างการลุกไหม้ เจ้าหน้าที่เร่งใช้น้ำ
ขณะที่ล่าสุด ณ เวลา  20.20 น. เฟสบุ๊ก Fire &amp; Rescue Thailand ระบุถึงความคืบหน้าเหตุเพลิงไหม้บริษัท ฟลอรอลแมนูแฟคเจอริ่งกรุ๊ป ภายในนิคมอุตสาหกรรมลาดกระบัง โซน 3 ว่า ขณะนี้การใช้น้ำเป็นผลแสงเพลิงเริ่มลดน้อยลง
ทั้งนี้จุดเกิดเหตุไฟไหม้ดังกล่าวอยู่ห่างจากโรงงานหมิงตี้ เคมีคอล ซอยกิ่งแก้ว 21 ที่เกิดระเบิดและเพลิงไหม้ไปเมื่อวันที่ 5 ก.ค.2564 เพียงแค่ 21.5 กิโลเมตรเท่านั้น
อนึ่งบริษัท ฟลอรอล แมนูแฟคเจอริ่ง กรุ๊ป จำกัด เป็นผู้ผลิต ออกแบบ และจัดจำหน่ายสินค้าให้กับทางกลุ่มโรงแรม กลุ่มโรงพยาบาล เซอร์วิสอพาร์ทเมนท์ สายการบิน กลุ่มห้างสรรพสินค้า ธุรกิจสปา และ OEM Brand อาทิ แชมพู สบู่ เจลอาบน้ำ โลชั่นทาผิว สินค้าในหมวด F&amp;B